Daily Focus – บล.ฟินันเซีย ไซรัส
Daily Focus - บล.ฟินันเซีย ไซรัส ประจำวันที่ 30 พ.ค.65
Daily Focus - บล.ฟินันเซีย ไซรัส ประจำวันที่ 30 พ.ค.65
30 พ.ค. 2565

บริษัทหลักทรัพย์ ฟินันเซีย ไซรัส จำกัด ประเมินแนวโน้มตลาดวันนี้ คาด SET Index มีโอกาสปรับตัวขึ้นทดสอบ 1,650+- จุด จากบรรยากาศการลงทุนที่เป็นบวกหลังตัวเลขเงินเฟ้อพื้นฐาน PCE ของสหรัฐฯออกมาตามคาด +0.3% จากเดือนก่อน, +4.9% จากปีก่อน โดยเริ่มการปรับขึ้นจากปีก่อนในอัตราที่ชะลอ ทำให้นักลงทุนคาดหวังว่าเงินเฟ้อสหรัฐฯกำลังผ่านจุดสูงสุดในรอบ 40 ปี หนุนเม็ดเงินไหลกลับเข้าสินทรัพย์เสี่ยงอย่างต่อเนื่อง เช่นเดียวกับน้ำมันดิบที่ไต่ระดับขึ้นคาดหนุนหุ้นกลุ่มพลังงาน
ส่วนปัจจัยในประเทศยังไม่มีปัจจัยใหม่ที่ชัดเจน โฟกัสยังคงอยู่ที่การ Reopening และเปิดประเทศเต็มรูปแบบในช่วงครึ่งปีหลัง ทำให้กระแสเงินทุนคาดว่ายังค่อนไปในทิศทางไหลเข้าในระยะกลาง-ยาว กลยุทธ์ยังเน้นลงทุนในหุ้น Reopening และ Value Play ที่มี PER/PBV ไม่สูงเทียบกับช่วงปี 2562 ที่ยังไม่มี COVID-19 และมีแนวโน้มกำไรไตรมาส 2/65 แข็งแกร่งต่อเนื่อง คาดว่าจะสามารถปรับตัวได้แข็งแกร่งกว่าตลาดโดยรวมท่ามกลางนโยบายการเงินที่ตึงตัว